i86 
CLASS. XXIV. CRYPTOGAMIA 
ramium potius caespitosum nostrum indigi- 
' tare voluerit. 
Articulatae geniculis spuriis, 
Observ, In Confervarum genere ditissimo plurimae 
species, intersectionum ope articulatae, 
in conspectum veniunt observatori. In- 
tersectiones hae in genere dicuntur gm- 
cula , quae in vera et spuria commode 
dividi possunt, ut ex praemissis ad hunc 
ordinem de Algarum filiformium genicu- 
lis con,stat. Demonstrare ibidem conatus 
sum, spuria genicula partim a Sporangiis 
annularibus seu circularibus , partim ab 
Utriculis matricalibus et partim quoque a 
stricturis membranae, filum constituentis,- 
originem ducere. Secundum hunc origi- 
nis modum Confervae, spuriis geniculis 
praeditae, in tres phalanges commode di- 
spertiri queunt, quas in medium proferre 
nunc mihi propositum est. 
a) Sporangiorum annulis. 
Observ,!, Cum in antecedentibus de geniculorum Al- 
garum filiformium conditione mihi sermo 
fuerit , ostendi , in quibusdam Confervis 
Sporangia cum contentis sporulis, in seriem 
simplicem ordinatis, annulos quoque for- 
‘ mare parallelos, tenuissimos, lineares et 
opacos, qui, cum in vigore plantae, non- 
dum turbato, ad internum tubuli parietem 
aequalibus et unicuique speciei propriis in- 
tervallis affixi sint atque per fili tubulum 
constituentem membranam tenuem et con- 
